Fi żmien il-ħakma Ingliża, Fl-Għarb għand familja bidwija Twieled Frenċ fost tnax-il aħwa Minn missier u omm Għawdxija. Dejjem kien jaħdem fir-raba', Beda tard l-edukazzjoni. Kien jixbah ħafna lil ommu, Rawmitu fid-devozzjoni. Baqa' għażeb meta kiber, Kien devot wisq lejn Ta' Pinu. L-għalqa, l-Azzjoni Kattolka Kien jgħaddi ħafna minn ħinu. Kuljum hekk kif mix-xogħol jerfa', Quddiem il-bieb tad-dar tiegħu, Xħin tarah kienet tithenna. In-nies kienet tfittxu ħafna Għal kull bżonn li kien ikollha Min għat-talb, min għall-pariri, Kbira kienet tkun il-folla. Kulma kellu l-għerf ta' bidwi, Uża l-ħxejjex naturali Kif ukoll it-talb u l-fidi, Fejjaq nies bħalek u bħali. Frenċ ma damx wisq ma ħa l-fama Mal-Maltin u l-Għawdxin ħutna. F'qasir żmien il-fama xterdet, Sar magħruf barra minn xtutna. Kull donazzjoni li qala' Qatt huwa għalih ma żammha. Kien jerfagħha għas-Santwarju, Għal hemm biss hu kien iġamma'. Malta, Frenċ, qajla kien jiġi, Imma meta għamel dana Kien imur ma' San Ġorġ Preca Biex iżur lill-morda tagħna. Huwa miet fix-xahar ta' Mejju, Ilu 'l fuq minn erbgħin sena. Żgur qiegħed igawdi l-ġenna, U hemmhekk jinsab fil-hena. In-nies baqgħet tmur ġo daru, Il-qima lejh għadha turi. Għax, issa, f'mużew inbidlet U kull Għawdxi bih hu kburi.
Lil Frenċ tal-Għarb